Foto: Toshkent shahar hokimligi axborot xizmati Toshkent shahar hokimligi tashabbusi bilan joriy yilning 15 dekabridan boshlab, poytaxtning Qo‘yliq, Qora-qamish, Yunusobod, Eski juva, Farhod, Oloy, Askiya, Aviasozlar dehqon bozorlarida bayramoldi savdo yarmarkalari tashkil etildi. Toshkent shahar hokimligi matbuot xizmatining xabar berishicha, yarmarkalarda aholi arzonlashtirilgan narxlarda savdoni amalga oshirmoqda. «Yangi yil oldidan tashkil etilayotgan bu kabi yarmarkalardan hamshaharlarimiz va shahrimiz mehmonlari mamnun bo‘lmoqdalar», - deyiladi hokimlik xabarida. Eslatib o‘tamiz, avvalroq Toshkent bozorlaridagi narxlar qiyoslangandi.